hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ky ky ky ky ky ru ky ky ru kk ky ru ky ky ky ky ky mk ky ky ru ky ky ky ky ky ru tt ru ky ky ky ky ky ky ky ky ky ky ky ky ky ky ky ru ky ru ru ky ru ky ru ky ru ba ky ky ru ky ky ky ru ky ky ru tt ky ky et ru ky ky ky ky ky bg ky ky ky ru ky ky ru ky ru ky ru ky ky ru ce ky ru ru ru ru ky ru
"Фабула", 20.05.11 - 10-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ар кандай жагдайлардын негизинде абакта отурган адамдар ачкачылык жарыялап, нааразычылык уюштура калып жүрүшөт. Андай нааразычылыктар быйыл дагы айрым абактарда болуп өттү. Себебин уюшкан кылмыштуу топтордун ана башчылары болгон Көлбаев, Анапияевдерди кармоого каршы болуусу менен байланыштуу экени айтылган. Чындап эле ошондойбу же нааразы болгондордун башка дагы себептери барбы, аны укук коргоо органдары гана билбесе карапайым адамдардын билүүсү кыйын.
Абакта ар кандай кылмыштын негизинде эркинен ажыратылгандар көп. Маселен, кээ бирөө казан уурдап 15 жылга кесилсе, киши өлтүрүп 2 жылга эркинен ажыратылгандар дагы жок эмес. Айтор, акыйкаттуулук дайым эле сактала бербейт. Былтыр улуу Жеңиштин 65 жылдыгына байланыштуу мунапыс жарыяланып, бир канча адам эркиндикке чыккан. Андай мунапыс абактагыларга быйыл дагы берилгени турат. Мунапыс алып эркиндикке чыккан адам, кылмыштуулукка кайра жол бербейби? Деги эле учурда абакта жаткандардын абалынан кабар алуу максатында КРнын Жазаларды аткаруу боюнча мамлекеттик кызматына караштуу "Үмүт" гезитинин журналисти Бактыгүл Өскөнбаева менен биргеликте Степное айылында жайгашкан №2 аялдардын абагындагы шарт жагдай менен таанышып кайттык.
Учурда абакта отурган аялдардын саны жалпысынан 300дөй. Алардын эң улуусу 87 жашта болсо, эң кичүүсү 16 жаштагы секелек кыз. Ошондой эле, камалгандардын 80 пайызы республикабыздын түштүк аймактарынан болот. Көпчүлүгү кара куурайдын айынан камалгандар. Абакта эркиндик эле жок болгону болбосо, сырттагыдай эле көр оокат менен алпурушкан аялдар. Эртеден кечке тигүү цехинде кийим тигишет, андан тышкары помидор, бадыраң калемпир өңдүү жашылча жемиштерин эгип, жер иштетип оокат кылышат. Кыскасы, ал жактагы аялдардын деле жашоолору өтүп жатат. Эркиндикке чыксак дегенде көздөрү төрт. Баары эле "мен эч нерсе кылган эмесмин, жөн эле камап коюшту" деп актанышат. Кандай кылмыштын негизинде камалгандарын билүүнүн аракетинде актангандардын айрымдарына суроо салып көрдүк…
- Жалал-Абад облусунун Ноокен районунан болом. Камалганыма бир жыл болду. Балам Россияда иштечү. Балама барып келейин деп эки адам менен бирге жолго чыккам. Ал адамдар байкатпай 800 грамм наркотикти белиме байлап коюшуптур. Ошентип, Россияга бараткан жеримен укук коргоо органдарынын колуна түшкөм. Жалал-Абад облустук соту негизсиз 17 жылга эркимен ажыратып койду. Абакта отурганыма бир жыл болду. Учурда балам дагы камакта экен. Бир туугандарым менин абакта экенимди билишчү эмес. Жакында эле кабардар болушту. Улуу агам өткөндө келип, тамак-аш киргизип, ал-жайымды сурап кетти.
- Өзбекстандан Кыргызстанга 500 грамм баңги затын алып келаткан жеримен кармалып, 8 жылга эркимен ажыратылгам. Жашым 28де, абакта отурганыма 6 жыл болду. Буюрса, эркиндикке чыгарыма эки жыл калды. Абакта өткөргөн 6 жыл мен үчүн 6 кылымга тете болду. Күн өтпөйт, керээлден кечке кийим тигип иштейм. Бир жылда 200дөй көйнөк тигем. Анын баарын кайда алып кетишет билбейм. Тиккен кийимиңдин акысы деп милиция кызматкерлери анда-санда "полет" деген арзан тамекиден алып келип берип турушат. Тамакты күнүгө өлчөп жеп атып, ашказаным деле көнүп бүттү. Бөйрөгүм ооруйт. Эки жолу №47 колониядагы ооруканага жатып чыктым. "Колуң менен жасаганды мойнуң менен тартасың"- деген чын экен. Буюрса, абактан чыксам турмушка чыгып балалуу болсом, арам ишке азгырылбай, эмгек кылып, маңдай терим менен акча таап иштесем деген тилегим бар.
- Менин эмне болуп камалып калганымды айтып отурсам бир китеп. Кыскача эле айтып берейин. Үч баланын энесимин. Жолдошум жеке менчик фирмалардын биринде директордун орун басары болуп иштечү. Эмнегедир акыркы күндөрү жолдошумдун мага кылган мамилеси сууп, ортобузда уруш-талаштар күчөй баштады. Көрсө, жолдошум улуу кызым менен тең 1991-жылкы жаш кыз менен жашап алыптыр. Аны билгенден кийин жолдошума болгон жек көрүүм күч алып, темир тор күтүп турганын билсем дагы эптеп эле жолдошумду өлтүрүп салуунун жолун издей баштадым. Бир күнү үйдө уктап жаткан жеринен балталап өлтүрүп, милициялардын колуна өзүм барып түшүп бергем. 14 жылга кесилгем. Отурганыма болгону эки жыл болду. Сыртта кандай жашоо болуп жатат. Кыздарым эмне күндү көрүп, кантип жашап жатат билбейм. Же туугандарыман пайда жок. Кыскасы, оор тагдырга туш болуп, темир тор артында күн кечирип жатам.
- 166-алдамчылык статьясы менен камалып отурам. Мурда депутат болуп иштеген саясатчы адамды алдоо жолу менен 50 миң долларын алгам. Ал киши мени каматып салды. Жашым 57де 14 жылга кесилгем. Болгону 6 жыл отурдум. Тууган-уругум, балдарым неберелерим бар, келип жолугуп турушат. Абактан аман-эсен чыгамбы белгисиз, анткени оорукчан болуп калдым. Бирок биздин түрмөнүн шарты жакшы. Мисалы, тамак-аш кенен, мончосу, китепканасы, айтор, баары бар.
- 21 жаштамын. Абакта отурганыма 4 жыл болду. Баткендин Кадамжай районуна баңги затын ширеңкенин кутусуна салып алып келе жаткан жеримен кармалгам. Жаза мөөнөтүм былтыр эле аяктаган. Бирок соттор жылдырып коюп жатышат. Бир туугандарым жок, апам бар. Оорукчан болчу, азыр көзү тирүүбү, же тирүү эмеспи билбейм. Абактан чаккандан кийин Баткенге барып, турмушка чыгып, апамды багып жашасам деген оюм бар.
- Бир эмес, эки жолу кесилдим. Биринчисинде, кошунамдын кызын бычактап өлтүрүп, 8 жыл отуруп чыккам. Кийин эжемдин курбусун өлтүрүп, 11 жылга эркимен ажыратылдым. Абакта отурганыма 6 жыл болду. Сырттагы жашоодон көрө, мага бул жактагы жашоо жакшы. Анткени сыртта мени карай турган киши жок. Мурун жашыраак болуп эптеп оокат кылчу элем. Азыр сыртка чыккан менен кайда барам. Кокус, сыртка чыгып өлүп калсам, сөөгөмдү иттер жеп кетеби деп корком. Андан көрө түрмөдөн өлсөм, сөөгүмдү эптеп көмүп коюшат.
- Жалал-Абад облусунун Аксы районунан болом. Жаңы эле турмушка чыгып келин болуп баргам. Көп өтпөй эле кайын атамдардын үйү өрттөнүп кетти. Сен өрттөдүң дешип жалган жалаа менен кестирип ийишти. Ал үйдү мен эмес эле кайын сиңдим өрттөгөн. Жалал-Абад облусунун соту 50 миң доллар берсең, куткарабыз дешкен. Ата-энемдин акчасы жок мени куткарып кала алышпады. Азыр 7 айлык боюмда бар. Кантип төрөйм, балам эмне болот элестете албайм.
№2 Жазаларды аткаруу департаментинин башчысынын өздүк курам иштери боюнча орун басары:
"Алдамчылык жолу менен көп камалышат"
- Абакта иштегениңизге канча жыл болду?
- Бир жыл болду. Буга чейин башка абактарда иштеп келгем. Жумуш абдан оор, эс алуу дегенди билбейбиз. Үйүмө үч күндө бир барып турам.
- Аялдар арасында уруш-талаштар болбой койбосо керек?
- Уруш-талаш болот. Бирок андай деле чачташып катуу мушташкандар жок. Бардыгына көзөмөл жүргүзүп турабыз. Өздөрүнүн закондору бар. Бардыгы ошол закондун негизинде иш алып барышат. Өткөндө башка абактар көтөрүлгөндө бул жак тынч болду.
- Абактагылар үчүн кандай шарттар каралган?
- Бардык шартты түзүп бергенбиз. Мисалы, китепкана, клуб, чач тарач, дүкөн, атайын телевизор көрүүчү жай, айтор, баары эле бар. Жөнөкөйлөтүп айтканда, түрмөнүн ичи өзүнчө бир чакан айыл.
- Көбүнчө кандай кылмыштын негизинде камалышат?
- Ар кандай болот. Акыркы учурларда алдамчылык жолу менен 166-статьянын негизинде көп камалып жатышат. Эң көп дегенде 1 айда 10 аял камакка алынат.
- Бул жерге келип көз жарган аялдар бар экен. Наристелердин тагдыры кандай болот?
- Учурда абакта 9 бала бар. 3 жашка чейин биз карайбыз, 3 жаштан кийин туугандары болсо алып кетет, болбосо, интернатка өткөрүп беребиз.
- Жер иштетип жатышыптыр, түшүмүн эмне кыласыздар?
- Эккен жашылча жемиштеринин баары эле өздөрүнө жумшалат. Көбүнчө помидор менен калемпир эгишет. Аны сырттан сатып албай өздөрүнө жумшайбыз.
кыргыз тилиндеги гезит "Форум"
email • архив • редакция
- Күйөөм жаш кыз менен жашап алыптыр. Бир күнү үйдө уктап жаткан жеринен балталап өлтүрүп салдым...
"Суу жүрөк" чек арачылар
Зарылбек Рысалиев, Ички иштер министри:
"Баскан-турганы оңду-солду болсо эле
баарын таластык кыла бересиңерби?.."
Улуттук филармониянын башкы директору:
"Менин кызматта отурганыма кээ бирөөлөрдүн ичи тарып жаткандыр…"
Маркумдар тирүүлөрдөн калыстык күтөт…
ЖАЙСАҢ ҮМӨТ УУЛУНУН "АЙКӨЛ МАНАС" ДАСТАНЫ ЭМИ КАЗАК ТИЛИНДЕ
Кыргыз Республикасынын Жогорку Кеңешинин төрагасы Акматбек Келдибеков мырзага
"Азыркы кызыл туунун бетиндеги күндүн бети түндүктөн көрүнүп, жалындары көрүнбөш керек"
"Бакен эженин арбагы колдоду го
Кыргызстан хоккей федерациясына мүчө…